  Майя Бывальцева 25-29 коньывуонэ Ижкарысь «Арт-резидениця» финн-угор арня ортчытоз. Удмуртилэн шоркараз ӵыжы-выжы калыкъёслэсь нуналъёссэс радъяны Москваысь Листлэн институтэз (азьвыл – Венгер лулчеберетъя институт) юрттӥз. Со сярысь ивортодэтъя «Удмуртия» агентстволы «Арт-резиденцилэн» удмурт ӵектосъёсъя кураторез Дарали Лели вераз. Соослэн вал программазы киноосын, <…> фестиваль корткометражкаослы, вот сое возьматом шуыса вераським, и выставка ваёзы шуыса Дарали Лели, «Арт-резиденцилэн» удмурт ӵектосъёсъя кураторезСолэн кылъёсызъя, ужъюртлэн пӧртэм лулчеберетъёслы сӥзем арняосты ортчытъяны опытэз вань ни, кылсярысь венгер, финн, швед арняос вал. Нош али арняез ӵыжы-выжы калыкъёслы сӥзьыны малпазы, угось шуркынмонлэн куинетӥ арняяз Ӵыжы-выжы финн-угор калыкъёслэн нуналъёсы пусйисько. Со сяна, та ужрадлэн эшшо одӥг ужпумез вань. Саклык висъяны пӧртэм калыкъёслы, финн-угор калыкъёслы, перепись дыръя (удмуртъёс – ред.) асьсэды мед удмурт гожтозы, медам ӟуч гожтэ шуыса Дарали Лели, «Арт-резиденцилэн» удмурт ӵектосъёсъя кураторезУжрадъёс «Арт-резиденциын» но мукет интыосын ортчозы. Ваньмаз пыронэз эркын, но сьӧре одно ик маскаос луыны кулэ. Пырон азьын температураез но мерталозы. Финн-угор арнялэн радлыкез: 25-тӥ коньывуонэ 18:00 - «Арт-резиденцилэн» бадӟым залаз венгер плакатъёсын адӟытонэз усьтон. Удмурт кун университетысь Удмурт кылосбуръя, финно-угроведениея но журналистикая институтысь венгер кылъя дышетӥсьлэн Шома Шельмецилэн «Введение в венгерский язык» лекциез; 19:00 – венгер кылын корткометражкаосты возьматон (субтитръёсын) - Busho (Budapest Short) фестиваль программа. 19:30 – MURDALA lab. Лабораториысь крезьгурасьёслэн концертсы (Евгения Аркова, Агоштон-Пал Шандор, «Зарезь» группа). 26-тӥ коньывуонэ 18:00 – «Арт-резиденция». Удмурт кун университетысь Удмурт кылосбуръя, финно-угроведениея но журналистикая институтысь финн кылъя дышетӥсьлэн Томи Койвуненлэн «Кӧня ке финн кыл сярысь» лекциез (удмурт кылын). 19:00 – финн кинорежиссёрлэсь Аки Каурисмякилэсь «Человек без прошлого» (Mies vailla menneisyyttä, 2002) фильмзэ учкон (финн кылын ӟуч субтитръёсын). 27-тӥ коньывуонэ 18:00 – «Арт-резиденциын» йӧскалык чеберъяськонъёс лэсьтыны дышетскон. Мастер-классэз Екатерина Ермолаева но Дарали Лели нуозы. Материалъёс сётозы, ужрад 2-3 час кыстӥськоз. Азьвыл ик гожтӥськыны кулэ. 18:00 – «Зая, буду поздно» барысь (Пушкинской ульча, 270) кинозалын финн-угор киноез возьматозы. 28-тӥ коньывуонэ 19:00 – «Зая, буду поздно» барын Удмуртиысь но Ижкарысь дизайнеръёслэсь ужъёссэс возьматон – этнодефиде (6+). Пыриськон понна куриськон но туспуктӥсьёслы аккредитаци Дарали Лели пыр. 29-тӥ коньывуонэ 19:00 – «Арт-резиденциысь» бадӟым залын «Живая линия» сяме пырем удмуртарня ӵектос. Удмурт, мадьяр но мукет финн-угор калыкъёслэн дӥськутэнызы фигураосты суредан. (6+) Финн-угор арняез ворсан. Радлыкын воштонъёс но ватсанъёс луыны быгатозы, чаклалэ «Арт-резиденцилэн . Тодэ вайытом, туэ шуркынмон пумын Саранскын Россиысь финн-угор калыкъёслэн ӧтчамзы ортчоз. Вераськон анай йӧскалык лулчеберетъя дышетон ужпумъёсъя но мыноз.  Тегъёс: Лулчеберет Ижкар Удмуртия йӧскалыклулчеберет удмуртъёс финн-угоркалыкъёс  